NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **ORDONANȚĂ DE URGENȚĂ**  **privind instituirea unor măsuri de eficiență energetică pentru întreprinderi mari și IMM-uri, cu finanțare din fonduri externe nerambursabile alocate în cadrul Programului Operațional Infrastructură Mare** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Având în vedere efectele crizei din Ucraina, care au condus la creșterea prețului la materialele de construcții în medie cu peste 60% în timp ce prețul la utilitățile publice (energie, gaze naturale, combustibil) a crescut în medie cu peste 40%.  Pe cale de consecință, atât întreprinderile mari cât și IMM-urile au înregistrat dificultăți în finanțarea activității curente dar și în gestionarea prețului la produsele și serviciile obținute de acestea.  Comisia Europeană a lansat programul RepowerEU prin care statele membre ale Uniunii Europene sunt încurajate să investească în independența energetică atât la nivel național cât și la nivelul consumatorilor pentru a genera fie economie de energie fie a asigura obținerea de energie verde din surse regenerabile.  Uniunea Europeană și-a asumat să furnizeze energie verde în întreaga Uniune Europeană fixându-și, în acest context, patru obiective strategice și anume:   * Obiectivul privind reducerea emisiilor interne de gaze cu efect de seră (GES) cu cel puțin 40% până în 2030, comparativ cu 1990; * Obiectivul privind un consum de energie din surse regenerabile de 32% în 2030; * Obiectivul privind îmbunătățirea eficienței energetice cu 32,5% în 2030; * Obiectivul de interconectare a pieței de energie electrică la un nivel de 15% până în 2030.   În acest context, Uniunea Europeană a fixat o serie de obiective strategice naționale majore în cadrul Planului Național Integrat în domeniul Energiei și Schimbărilor Climatice 2021-2030 (PNIESC), după cum urmează:   * **În ceea ce privește cota de energie regenerabilă**, Comisia Europeană a recomandat României să crească nivelul de ambiție pentru 2030, până la o pondere a energiei din surse regenerabile de cel puțin 34%. În consecință, nivelul de ambiție cu privire la ponderea energiei din surse regenerabile a fost revizuit față de varianta actualizată a PNIESC, de la o cotă propusă inițial de 27,9%, la o cotă de 30,7%. Noul obiectiv a fost calculat, în principal, pe baza recomandării Comisiei de a alinia prognozele macroeconomice naționale la cele ale „Raportului de îmbătrânire Proiecții economice și bugetare pentru cele 28 de state membre ale UE (2016- 2070)”, corelat cu scoaterea din operare a capacităților pe cărbune. * **În ceea ce privește eficiența energetică, România** și-a propus o reducere mai mare a consumurilor de energie primară și finală până în anul 2030, pentru ca obiectivul de eficiență energetică al Uniunii să fie atins. Prin urmare, România țintește un consum primar de energie de 32,3 Mtep, respectiv un consum final de energie de 25,7 Mtep, obținând astfel economii de energie de 45,1%, raportate la consumul primar aferent anului 2030, respectiv de 40,4% pentru consumul final de energie, comparativ cu scenariul de referință PRIMES 2007. Mai mult, pentru a se conforma obligațiilor prevăzute la art. 7 din Directiva (UE) 2018/2002 de modificare a Directivei 2012/27/UE privind eficiența energetică, România trebuie să atingă o valoare cumulată a economiilor noi de energie echivalentă cu 10,12 Mtep în perioada 2021-2030.   **2.2 Descrierea situației actuale**  Având în vedere faptul că perioada programatică 2014-2020 se încheie la 31 decembrie 2023, iar absorbția fondurilor europene se situează la un nivel scăzut, este necesară adoptarea unor măsuri care să reducă riscul acestor pierderi.  În cadrul Programului Operațional Infrastructură Mare pentru perioada de programare 2014-2020 există un risc de dezangajare de peste 5,4 mld euro. Pentru a evita riscului de a pierde fondurile externe nerambursabile alocate României prin Programul Operațional Infrastructură Mare, trebuie adoptate măsuri urgente prin care să se asigure o angajare a acestor fonduri cu șanse de cheltuire până la finele perioadei de eligibilitate.  Având în vedere că elementele mai sus menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată, se impune adoptarea de măsuri imediate pe calea ordonanței de urgență.  **2.3 Schimbări preconizate**  Prezenta ordonanță de urgență reglementează cadrul general de instituire a unor măsuri de eficiență energetică , destinate întreprinderilor mari și IMM-urilor, cu scopul de a sprijini mediul de afaceri pentru a dobândi independență energetică prin realizarea de economii de energie specifice clădirilor și construcțiilor industriale/prestărilor de servicii precum și celor specifice proceselor tehnologice cât și pentru producerea de energie verde pentru consum propriu din resurse regenerabile.  Măsurile de eficiență energetică se finanțează sub formă de grant din fonduri nerambursabile alocate în cadrul Programului Operațional Infrastructură Mare, denumit în continuare POIM, din resursele financiare alocate României prin Fondul de Coeziune și din Bugetul de Stat, prin bugetul Ministerului Investițiilor și Proiectelor Europene, în cadrul perioadei de programare 2014-2020, ținând cont și de prevederile Regulamentului 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, cu modificările și completările ulterioare.  Prin măsurile propuse sunt sprijinite investiții în înlocuirea echipamentelor, retehnologizare/modernizare și de realizare a investițiilor în monitorizarea și optimizarea consumului de energie la nivelul operatorilor economici, cu impact direct in eficientizarea proceselor tehnologice și realizarea unor economii considerabile de energie la nivelul întreprinderilor, utilizarea energiei produse din surse regenerabile pentru asigurarea consumului propriu, precum și reducerea intensității energetice si a emisiilor de gaze cu efect de seră.  Investițiile finanțate, destinate IMM-urilor și întreprinderilor mari, trebuie să aibă un impact pozitiv în ceea ce privește:   1. reducerea consumului de energie electrică și termică, resurse energetice, de către IMM-uri și întreprinderile mari în calitate de beneficiari; 2. reducerea emisiilor Gaze cu Efect de Seră raportate la economiile de energie realizate ca urmare a implementării investiției specifice din prezenta schemă; 3. reducerea intensității energetice a activității IMM-urilor și întreprinderilor mari; 4. dezvoltarea unor sisteme de monitorizare a consumului de energie și a progreselor în materie de eficiență energetică realizate de către operatorii economici; 5. stimularea investițiilor realizate de operatorii economici în vederea reducerii consumului de energie și creșterii eficienței energetice a activității economice.   Valoarea măsurilor de eficiență energetică este de 350.000.000 euro asigurată din fonduri externe nerambursabile, în cadrul Programului Operațional Infrastructură Mare, din surse alocate în cadrul Fondului de Coeziune, pentru perioada de programare 2014-2020, la care se adaugă cofinanțare asigurată din bugetul de stat în sumă de 61.764.000 euro prin bugetul Ministerului Investițiilor și Proiectelor Europene.  Prin măsurile de eficiență energetică se finanțează următoarele categorii de investiții:  **(1)** Investiții în măsuri de eficiență energetică și de reducere a consumurilor specifice energetice la clădiri și construcții anexe, cu excepția clădirilor administrative sau altor categorii de clădiri care nu sunt destinate activităților de producție/servicii ale întreprinderilor, prin intervenții la anvelopa clădirii, șarpante, învelitoare inclusiv măsuri de consolidare a clădirilor - și construcțiilor anexe. De asemenea sunt permise intervenții la sistemele de utilități ale clădirilor, precum și achiziții de echipamente/utilaje/dotări specifice necesare pentru producerea de energie necesare clădirilor și construcțiilor anexe. Lucrările de consolidare la clădiri și construcțiile anexe nu pot depăși 15% din valoarea totală a proiectului. NU se vor finanța lucrările privind consolidări seismice;  **(2)** Investiții în echipamente/utilaje/dotări specifice necesare pentru obținerea de energie din surse regenerabile (cu excepția biomasei) destinate consumului propriu de energie a întreprinderilor, inclusiv în capacități de producție de energie din resurse regenerabile care se încadrează în capacitatea de producție specifică prosumatorului definit potrivit Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare. În categoria de capacităților de producție a energiei din resurse regenerabile se încadrează: panourile solare/fotovoltaice, utilizarea apei geotermale, utilizarea energiei eoliene în zonele unde există potențial de utilizare a energiei vântului precum și alte surse de energie regenerabile definite conform Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare;  **(3)** Investiții în măsuri de eficiență energetică la nivelul unităților de cogenerare/trigenerare existente sau noi, inclusiv pentru lucrări de modernizare/reabilitare/creșterea puterilor instalate, utilizând sursele regenerabile de energie (cu excepția biomasei) și destinate consumului propriu, care se încadrează în capacitatea de producție specifică prosumatorului;    **(4)**  Investiții pentru reducerea consumului de energie și a emisiilor de gaze cu efect de seră prin sisteme dedicate modernizării, monitorizării și eficientizării consumului de energie la nivelul întreprinderilor, ce vor include, în mod obligatoriu, instalarea unui sistem de management al energiei EMS care va asigura, la nivelul întreprinderii, cel puțin o contorizare generală a consumului de energie, va realiza statistici asupra consumului, va înregistra si analiza datele centralizate, va livra un raport periodic asupra acestor date și va eficientiza consumul de energie în timp real. Achiziționarea de echipamente/utilaje/dotări specifice care fac parte din procesul de producție/servicii respectiv din activitatea economică de bază a întreprinderii este posibilă dacă prin acestea se înlocuiesc echipamente/utilaje/dotări specifice cu consum de energie sporit și prin aceasta măsură se obține o reducere a consumului specific de energie față de consumul inițial.    Proiectele vor fi depuse și vor fi evaluate prin utilizarea platformei informatice IMM-RECOVER. În acest sens, se desemnează Serviciul de Telecomunicații Speciale administrator al platformei informatice IMM-RECOVER pentru lansarea apelului de proiecte și administrarea bazelor de date aferente cererilor de finanțare depuse în cadrul apelului de proiecte destinat eficienței energetice. Toate cheltuielile privind resursele umane, resursele materiale precum și orice alte categorii de cheltuieli necesare administrării platformei informatice se suportă din bugetul apelului de proiecte, pe bază de contract de finanțare încheiat cu AMPOIM.   * 1. **Alte informații**   Nu au fost identificate |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.   * 1. **Impactul asupra drepturilor și libertăților fundamentale ale omului**   Proiectul de act normativ nu se referă la acest subiect.   * 1. **Impactul macroeconomic**   Finanțarea externă nerambursabilă care va asigura finanțarea proiectelor pentru întreprinderi mari și IMM-uri reprezintă o nevoie reală pentru domeniul eficienței energetice, cu impact major asupra echilibrelor macroeconomice ale României.  Măsurile de sprijin promovate prin prezenta ordonanță pentru realizarea activității de eficiență energetică la nivel național influențează direct capacitatea entităților din domeniul producției, iar neadoptarea acestor măsuri de sprijin va avea ca efect grave dificultăți în desfășurarea activităților, cu impact direct asupra veniturilor la bugetul de stat, dar și asupra ratei șomajului la nivel național.  Rezultatele acestor măsuri vor avea ca efect menținerea în activitate a IMM-urilor și Întreprinderilor mari, implicit a locurilor de muncă furnizate de acestea, pe perioada în care se resimt acut în economie efectele crizei energetice.  **3.4.1 Impactul asupra mediului concurențial si domeniului ajutoarelor de stat**  Pentru finanțarea măsurilor de eficiență energetică, se va institui o schemă de ajutor de stat care va supusă avizării Consiliului Concurenței și va fi aprobată prin ordin al ministrului investițiilor și proiectelor europene.  Acordarea ajutoarelor de stat pentru investiții în favoarea măsurilor de eficiență energetică în cadrul schemei se va face cu respectarea criteriilor privind ajutorul de stat stipulate în Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 și 108 din tratat, cu modificările și completările ulterioare.  **3.5. Impactul asupra mediului de afaceri**  Impactul financiar va fi pozitiv prin menținerea în funcțiune a IMM-urilor și Întreprinderilor mari existente având în vedere criza energetică și alte efecte postpandemice cu care s-au confruntat.  **3.6 Impactul asupra mediului înconjurător**  Proiectul de act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării-**  Proiectul de act normativ nu se referă la acest subiect.  **3.8 Evaluarea costurilor și beneficiilor din perspectiva dezvoltării durabile**  Proiectul de act normativ nu se referă la acest subiect.  **3.9. Alte informații**  Nu au fost identificate. |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu este cazul. | | | | | | |
| **4.8. Alte informații**  La acest moment nu se estimează un impact asupra bugetului de stat pentru toată perioada de implementare a proiectelor finanțate prin schema de eficiență energetică pentru întreprinderi mari și IMM-uri Finanțarea măsurilor de eficiență energetică pentru întreprinderi mari și IMM-uri va conduce la creșterea gradului de absorbție a fondurilor externe nerambursabile, ceea ce va determina suplimentarea veniturilor la bugetul de stat.  Valoarea măsurilor de eficiență energetică este asigurată din fonduri externe nerambursabile, în cadrul Programului Operațional Infrastructură Mare, din surse alocate în cadrul Fondului de Coeziune, pentru perioada de programare 2014-2020, la care se adaugă cofinanțare asigurată prin bugetul Ministerului Investițiilor și Proiectelor Europene.  Granturile aferente măsurilor de eficiență energetică se acordă în baza unei solicitări unice per apel la nivel de beneficiar, cu respectarea criteriilor de selecție prevăzute în anexa la ordonanța de urgență și cu respectarea principiilor de transparență și competitivitate.  Autoritatea de Management este autorizată să încheie contracte de finanțare în cadrul schemei de eficiență energetică pentru întreprinderi mari și IMM-uri, în limitele aprobate potrivit art. 12 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare cu încadrarea în creditele de angajament, aprobate anual cu aceasta destinație, prin legile bugetare anuale.  La acest moment nu se poate estima care este numărul de contracte de finanțare pentru care se vor aplica prevederile prezentei ordonanțe de urgență. | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Proiectul de act normativ nu se referă la acest subiect.  **5.2. Impactul asupra legislației în domeniul achizițiilor publice**  Proiectul de act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Proiectul de act normativ nu se referă la acest subiect.  **5.3.2. Măsuri normative necesare aplicării actelor legislative UE**  Proiectul de act normativ nu se referă la acest subiect.  **5.4. Hotărâri ale Curţii de Justiţie a Uniunii Europene -** Proiectul de act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate**  Proiectul de act normativ nu se referă la acest subiect.  **5.6. Alte informații-** Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  Proiectul de act normativ nu se referă la acest subiect.  **6.4. Informații privind puncte de vedere/opinii emise de organisme consultative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) Consiliul Legislativ- prezentul proiect de act normativ este supus avizării Consiliului Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei – se va solicita aviz  e) Autorității de Audit din cadrul Curții de Conturi -se va solicita punctul de vedere  **6.6. Alte informații -**  Nu au fost identificate |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Investițiilor și Proiectelor Europene la data de 23.06.2022.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Proiectul de act normativ nu se referă la acest subiect.  **7.3. Alte informații**  Nu au fost identificate. |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Proiectul de act normativ nu se referă la acest subiect.  **8.2. Alte informații**  Nu au fost identificate |

Față de cele prezentate, a fost promovată prezenta ***Ordonanță de urgență a Guvernului privind instituirea unor măsuri de eficiență energetică pentru întreprinderi mari și IMM-uri, cu finanțare din fonduri externe nerambursabile alocate în cadrul Programului Operațional Infrastructură Mare***, proiect care, în forma prezentată, a fost avizat de ministerele și instituțiile interesate și de Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **MARCEL - IOAN BOLOȘ** | **MINISTRUL ENERGIEI**  **VIRGIL – DANIEL POPESCU** |

|  |  |
| --- | --- |
| **AVIZAT:** | |
| **SERVICIUL DE TELECOMUNICAȚII SPECIALE**  **DIRECTOR**  **IONEL-SORIN BĂLAN** | **MINISTRUL ANTREPRENORIATULUI ȘI TURISMULUI,**  **CONSTANTIN-DANIEL CADARIU** |
| **MINISTRUL FINANȚELOR**  **ADRIAN CÂCIU** | **MINISTRUL ECONOMIEI**  **FLORIN MARIAN SPĂTARU** |
| **MINISTRUL JUSTIȚIEI**  **MARIAN-CĂTĂLIN PREDOIU** | |