**G U V E R N U L R O M Â N I E I**



**ORDONANȚĂ DE URGENȚĂ**

**privind instituirea unor măsuri de eficiență energetică pentru întreprinderi mari și IMM-uri, cu finanțare din fonduri externe nerambursabile alocate în cadrul Programului Operațional Infrastructură Mare**

Având în vedere efectele crizei din Ucraina care au condus la creșterea prețului la materialele de construcții în medie cu peste 60% în timp ce prețul la utilitățile publice (energie, gaze naturale, combustibil) a crescut în medie cu peste 40%;

Pe cale de consecință atât întreprinderile mari cât și IMM-urile au înregistrat dificultăți în finanțarea activității curente dar și în gestionarea prețului la produsele și serviciile obținute de acestea;

Deoarece Comisia Europeană a lansat programul RepowerEU prin care statele membre ale Uniunii Europene sunt încurajate să investească în independența energetică atât la nivel național cât și la nivelul consumatorilor pentru a genera fie economie de energie fie a asigura obținerea de energie verde din surse regenerabile;

Întrucât Uniunea Europeană și-a asumat să furnizeze energie verde în întreaga Uniune Europeană fixându-și în acest context patru obiective strategice și anume:

* Obiectivul privind reducerea emisiilor interne de gaze cu efect de seră (GES) cu cel puțin 40% până în 2030, comparativ cu 1990;
* Obiectivul privind un consum de energie din surse regenerabile de 32% în 2030;
* Obiectivul privind îmbunătățirea eficienței energetice cu 32,5% în 2030;
* Obiectivul de interconectare a pieței de energie electrică la un nivel de 15% până în 2030.

Deoarece pentru România în acest context, s-au fixat o serie de obiective strategice naționale majore în cadrul Planului Național Integrat în domeniul Energiei și Schimbărilor Climatice (PNIESC);

Întrucât în cadrul Programului Operațional Infrastructură Mare pentru perioada de programare 2014-2020 trebuie adoptate măsuri urgente în vederea evitării riscului de a pierde fondurile externe nerambursabile alocate României;

Având în vedere că elementele sus menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată, se impune adoptarea de măsuri imediate pe calea ordonanței de urgență,

În temeiul art. 115 alin. (4) din Constituția României, republicată,

**Guvernul României adoptă prezenta ordonanță de urgență:**

**Art.1** **(1)** Prezenta ordonanță de urgență reglementează cadrul general de instituire a unor măsuri de eficiență energetică pentru întreprinderi mari și IMM-uri cu finanțare din fonduri externe nerambursabile alocate în cadrul Programului Operațional Infrastructură Mare, cu scopul de a sprijini mediul de afaceri pentru a dobândi independență energetică prin realizarea de economii de energie specifice clădirilor industriale/prestărilor de servicii și construcțiilor anexe, precum și celor specifice proceselor tehnologice cât și pentru producerea de energie verde pentru consum propriu din resurse regenerabile.

**(2)** Măsurile de eficiență energetică se finanțează sub formă de grant din fonduri nerambursabile alocate în cadrul Programului Operațional Infrastructură Mare, denumit în continuare POIM, din resursele financiare alocate României prin Fondul de Coeziune și din Bugetul de Stat, prin bugetul Ministerului Investițiilor și Proiectelor Europene, în cadrul perioadei de programare 2014-2020, ținând cont și de prevederile Regulamentului 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, cu modificările și completările ulterioare.

**(3)** Pentru realizarea scopului prevăzut la alin. (1) prin măsurile de eficiență energetică sunt sprijinite investiții în înlocuirea echipamentelor, retehnologizare/modernizare și de realizare a investițiilor în monitorizarea și optimizarea consumului de energie la nivelul operatorilor economici, cu impact direct in eficientizarea proceselor tehnologice și realizarea unor economii considerabile de energie la nivelul întreprinderilor, utilizarea energiei produse din surse regenerabile pentru asigurarea consumului propriu, precum și reducerea intensității energetice si a emisiilor de gaze cu efect de seră.

**Art. 2** Beneficiarii măsurilor de eficiență energetică sunt:

1. Întreprinderile mari, cu excepția întreprinderilor cu activități enumerate în anexa la Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului;
2. **IMM**-urile respectiv întreprinderile înființate în baza [Legii societăților nr. 31/1990, republicată](https://legislatie.just.ro/Public/DetaliiDocumentAfis/227224), cu modificările și completările ulterioare, sau în baza [Legii nr. 1/2005](https://legislatie.just.ro/Public/DetaliiDocumentAfis/202368) privind organizarea și funcționarea cooperației, republicată, cu modificările ulterioare, sau în baza [Ordonanței de urgență a Guvernului nr. 6/2011](https://legislatie.just.ro/Public/DetaliiDocumentAfis/159712) pentru stimularea înființării și dezvoltării microîntreprinderilor de către întreprinzătorii debutanți în afaceri, aprobată cu modificări prin [Legea nr. 301/2011](https://legislatie.just.ro/Public/DetaliiDocumentAfis/134196), cu modificările și completările ulterioare, care au mai puțin de 250 de angajați și o cifră de afaceri anuală netă care nu depășește echivalentul în lei a 43 milioane euro, precum și alte categorii de entități care prin legi specifice sunt asimilate IMM-urilor.

**Art. 3 (1)** Valoarea măsurilor de eficiență energetică este de 350.000.000 euro asigurată din fonduri externe nerambursabile, în cadrul Programului Operațional Infrastructură Mare, din surse alocate în cadrul Fondului de Coeziune, pentru perioada de programare 2014-2020, la care se adaugă cofinanțare asigurată din bugetul de stat în sumă de 61.764.000 euro prin bugetul Ministerului Investițiilor și Proiectelor Europene.

**(2)** Granturile aferente măsurilor de eficiență energetică se acordă în baza unei solicitări unice per apel la nivel de beneficiar, în care pot fi incluse mai multe puncte de lucru, în cadrul unei scheme de ajutor de stat, pe bază de contract de finanțare încheiat ca urmare a apelului de proiecte cu respectarea criteriilor de selecție prevăzute în anexa care face parte integrantă din prezenta ordonanță de urgență și cu respectarea principiilor de transparență și competitivitate. Granturile au valoarea minimă de 50.000 euro și respectiv valoarea maximă de 500.000 euro.

**(3)** Granturile prevăzute la alin.(2) nu includ cofinanțarea proprie a beneficiarilor prevăzută de regulile privind acordarea ajutorului de stat potrivit reglementărilor în vigoare, la nivel european.

**Art. 4** Prin măsurile de eficiență energetică se finanțează următoarele categorii de investiții:

**a)** Investiții în măsuri de eficiență energetică și de reducere a consumurilor specifice energetice la clădiri și construcțiile anexe, cu excepția clădirilor administrative sau altor categorii de clădiri care nu sunt destinate activităților de producție/servicii ale întreprinderilor, prin intervenții la anvelopa clădirii, șarpante, învelitoare inclusiv măsuri de consolidare a clădirilor și construcțiilor anexe. De asemenea sunt permise intervenții la sistemele de utilități ale clădirilor, precum și achiziții de echipamente/utilaje/dotări specifice necesare pentru producerea de energie necesare clădirilor și construcțiilor anexe. Lucrările de consolidare la clădiri și construcțiile anexe nu pot depăși 15% din valoarea totală a proiectului. Nu se vor finanța lucrările privind consolidări seismice;

**b)** Investiții în echipamente/utilaje/dotări specifice necesare pentru obținerea de energie din surse regenerabile (cu excepția biomasei) destinate consumului propriu de energie a întreprinderilor, inclusiv în capacități de producție de energie din surse regenerabile care se încadrează în capacitatea de producție specifică prosumatorului definit potrivit Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare. În categoria capacităților de producție a energiei din surse regenerabile se încadrează: panourile solare/fotovoltaice, utilizarea apei geotermale, utilizarea energiei eoliene în zonele unde există potențial de utilizare a energiei vântului precum și alte surse de energie regenerabile definite conform Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare;

**c)** Investiții în măsuri de eficiență energetică la nivelul unităților de cogenerare/trigenerare existente sau noi, inclusiv pentru lucrări de modernizare/reabilitare/creșterea puterilor instalate, utilizând sursele regenerabile de energie (cu excepția biomasei) și destinate consumului propriu, care se încadrează în capacitatea de producție specifică prosumatorului;

**d)** Investiții pentru reducerea consumului de energie și a emisiilor de gaze cu efect de seră prin sisteme dedicate modernizării, monitorizării și eficientizării consumului de energie la nivelul întreprinderilor, ce vor include, în mod obligatoriu, instalarea unui sistem de management al energiei (EMS) care va asigura, la nivelul întreprinderii, o contorizare generală a consumului de energie, va realiza statistici asupra consumului, va înregistra si analiza datele centralizate, va livra un raport periodic asupra acestor date și va eficientiza consumul de energie în timp real. Achiziționarea de echipamente/utilaje/dotări specifice care fac parte din procesul de producție/servicii respectiv din activitatea economică de bază a întreprinderii este posibilă dacă prin acestea se înlocuiesc echipamente/utilaje/dotări specifice cu consum de energie sporit și prin aceasta măsură se obține o reducere a consumului specific de energie față de consumul inițial.

**Art. 5** Pentru investițiile specifice prevăzute la art. 4 lit. a) sunt incluse următoarele categorii de cheltuieli eligibile:

1. îmbunătățirea izolației termice a anvelopei clădirii industriale/servicii (cu excepția clădirilor administrative) și construcțiilor anexe și a altor categorii de clădiri/construcții care sunt destinate activităților de producție/servicii, precum și (pereți exteriori, ferestre, tâmplărie, planșeu peste ultimul nivel, planșeu peste subsol), a șarpantelor și învelitoarelor, inclusiv măsuri de consolidare a clădirii (excepție fac lucrările privind consolidări seismice);
2. introducerea, reabilitarea și modernizarea, după caz, a instalațiilor pentru prepararea, distribuția și utilizarea agentului termic pentru încălzire și a apei calde menajere, a sistemelor de ventilare și climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum și achiziționarea și instalarea echipamentelor aferente și racordarea la sistemele de încălzire centralizată, după caz;
3. utilizarea surselor regenerabile de energie (cu excepția biomasei), pentru asigurarea necesarului de energie a clădirilor industriale/servicii;
4. înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, cu respectarea normelor şi reglementărilor tehnice;
5. implementarea sistemelor de management energetic având ca scop îmbunătățirea eficienței energetice și monitorizarea consumurilor de energie (ex. achiziționarea, instalarea sistemelor inteligente pentru gestionarea și monitorizarea oricărui tip de energie pentru asigurarea condiţiilor de confort interior);
6. orice alte activități care conduc la îndeplinirea realizării obiectivelor proiectului, cum ar fi: sisteme inteligente de umbrire pentru sezonul cald; înlocuirea /repararea /modernizarea /montarea lifturilor, înlocuirea circuitelor electrice, lucrări de demontare/montare a instalațiilor și echipamentelor montate, lucrări de reparații la fațade, lucrări pentru echiparea cu stații de încărcare pentru mașini electrice (respectiv tubulatura pentru cabluri electrice, inclusiv tubulatura pentru cabluri electrice fixată pe pereţi, necesară pentru permiterea instalării ulterioare a punctelor de reîncărcare pentru vehicule electrice);
7. modernizarea sistemelor tehnice ale clădirilor, inclusiv în vederea pregătirii clădirilor pentru soluții inteligente.

**Art. 6.** Pentru investițiile specifice prevăzute la art. 4 lit. b) sunt eligibile următoarele categorii de cheltuieli:

1. achiziționarea/realizarea/modernizarea de sisteme de energie care conțin echipamente/utilaje/dotări specifice pentru obținerea de energie din surse regenerabile necesare consumului propriu, care se încadrează în capacități de producție specifice prosumatorului definit potrivit Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare, precum: apă geotermală, panouri solare/fotovoltaice, energie eoliană, pompe de căldură precum și alte asemenea surse de energie regenerabilă (cu excepția biomasei);
2. realizarea/achiziționarea/modernizarea de capacități de producție noi/existente pentru obținerea de energie din surse regenerabile necesare consumurilor de energie proprii, care se încadrează în capacități de producție specifice prosumatorului, inclusiv prin achiziția de echipamente/utilaje/dotări specifice;
3. realizarea/achiziționarea/modernizarea de unități/capacități de cogenerare noi/existente pentru obținerea de energie termică și electrică în cogenerare din surse regenerabile destinate consumului propriu al întreprinderilor.

**Art. 7. -** Pentru investițiile specifice prevăzute la art. 4 lit. c) sunt eligibile următoarele categorii de cheltuieli:

1. realizarea de unități de cogenerare/trigenerare noi pentru obținerea în cogenerare de energie termică și electrică din surse regenerabile (cu excepția biomasei) destinate consumului propriu, care se încadrează în capacități de producție specifice prosumatorului definit potrivit Legii nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie, cu modificările și completările ulterioare;
2. modernizarea/reabilitarea/creșterea puterii instalate pentru unitățile de cogenerare/trigenerare care obțin energie termică și electrică din surse regenerabile (cu excepția biomasei) destinate consumului propriu, care se încadrează în capacități de producție specifice prosumatorului;
3. achiziționarea de echipamente/utilaje/tehnologii/dotări specifice pentru obținerea în cogenerare de energie termică/electrică din surse regenerabile (cu excepția biomasei) necesare consumului propriu, care se încadrează în capacități de producție specifice prosumatorului.

**Art. 8. -** Pentru investiția specifică prevăzută la art. 4 lit. d) sunt eligibile următoarele categorii de cheltuieli:

1. Achiziționarea și implementarea sistemului de monitorizare a consumului de energie la nivelul întreprinderii, respectiv instalații/echipamente necesare realizării de sisteme de monitorizare a consumului de energie la întreprinderi, cu scopul de reducere imediată și pe termen scurt a pierderilor de energie, localizarea punctelor de aplicare și cuantificare a potențialului de reducere a consumului de energie și pentru maximizarea eficienței măsurilor de creștere a eficienței energetice ce pot fi aplicate ulterior de către întreprindere, inclusiv:

* Sisteme de monitorizare (hardware şi software): senzori pentru instrumente de măsură şi/sau instrumente de măsură şi dispozitive de control pentru date de proces;
* RTU (Remote Terminal Units) – Unitate de prelevare date din proces sau din câmp, sistem de comunicare date, staţie;
* Sistem de comunicare date;
* Stație master (stația la care ajung toate comunicațiile și care este legată de toate echipamentele și subsistemele);
* Sistem computerizat de prelucrare a datelor, recomandare a unor soluții sau acțiuni și/sau optimizarea acestor acțiuni. Alte echipamente, numai dacă sunt necesare implementării proiectului (ex. autolaboratoare de măsurări energetice, analizoare de gaze, etc).

b) Achiziționarea de echipamente, utilaje și aparatură necesare investițiilor în eficiență energetică.

Principalele echipamente pentru eficiență energetică sunt instalații/echipamente specifice pentru întreprinderi, în scopul obținerii de economii de energie, pe baza auditului / analizei energetice (de exemplu, motoare, transformatoare, compresoare de aer, pompe, instalații/echipamente/sisteme de ventilație, sisteme de încălzire/răcire, boilere, arzătoare, schimbătoare de căldură, convertoare de frecvență, baterii de condensatoare, sisteme integrate de management al consumului de energie și altele);

Selecția echipamentelor se face în baza auditului / analizei energetice realizate la nivelul întreprinderii. Clasa de eficiență energetică va fi obligatoriu de înaltă eficiență energetică (cel puțin A acolo unde se utilizează sistemul de certificare/etichetare energetică). Astfel, echipamentul ce se înlocuiește va fi obligatoriu superior celui existent și să nu fi fost achiziționate prin alte fonduri externe nerambursabile.

c) Achiziția/modernizarea/reabilitarea de echipamente/utilaje/tehnologii/dotări independente care fac parte din activitatea de producție/servicii și contribuie la reducerea consumului de energie și respectiv la reducerea emisiilor de gaze cu efect de seră (GES). În situația în care are loc achiziționarea/modernizarea/reabilitarea de active care contribuie la reducerea consumului de energie și a emisiilor de gaze cu efect de seră (GES), acestea trebuie să asigure reducerea consumurilor specifice de energie din valoarea consumurilor specifice de energie inițiale.

**Art. 9** **(1)** Regulile de acordare a ajutorului vor fi prevăzute în cadrul schemei de ajutor de stat pentru sprijinirea IMM-urilor și a întreprinderilor mari în implementarea unor măsuri de îmbunătățire a eficienței energetice precum și pentru stimularea utilizării de energie din surse regenerabile pentru acoperirea consumurilor proprii, care va fi supusă avizării Consiliului Concurenței și aprobată prin ordin al ministrului investițiilor și proiectelor europene ce va fi publicat în Monitorul Oficial al României.

**(2)** Beneficiarii măsurilor de eficiență energetică trebuie să îndeplinească condițiile de eligibilitate, astfel cum vor fi stabilite prin ghidul solicitantului și schema de ajutor de stat;

**(3)** Se autorizează autoritatea de management a Programului Operațional Infrastructură Mare să prevadă condiții de eligibilitate pentru beneficiar și proiect în conformitate cu prevederile prezentei ordonanțe, precum și alte categorii de condiții necesare pentru eligibilitatea beneficiarului și proiectului care sunt necesare pentru a asigura implementarea schemei de ajutor de stat prevăzute la alin.(1), în conformitate cu reglementările naționale și europene în vigoare.

**Art. 10** **(1)** Beneficiarul măsurilor de eficiență energetică trebuie să îndeplinească următoarele condiții:

a) a înregistrat profit operațional din activitatea curentă, respectiv din activitatea de exploatare în unul din anii 2019, 2020 respectiv 2021;

b) a fost înființat până la data de 31.12.2021 inclusiv;

c) se angajează să asigure sustenabilitatea proiectului, respectiv să asigure desfășurarea activității operaționale/curente și să mențină parametrii energetici specifici la care s-a angajat pentru o perioadă de minimum 3 ani după expirarea duratei de implementare a proiectului;

d) grantul pentru investiții în eficiență energetică are o valoare de minim 50.000 euro și valoare maximă de 500.000 euro și nu depășește de maxim cinci ori cifra de afaceri realizată în exercițiul financiar 2021;

e) dispune de cofinanțare proprie a proiectului stabilită în conformitate cu prevederile legale privind ajutorul de stat;

f) nu este întreprindere în dificultate în anul 2021, în conformitate cu prevederile art. 2, punctul 18 din Regulamentul (UE) nr. 651/2014;

g) nu a mai beneficiat de sprijin financiar din fonduri publice, inclusiv fonduri UE, în ultimii 5 ani pentru aceleași activități;

h) a avut minim 1 angajat in anul 2021;

i) se angajează să prezinte dovezi privind rezonabilitatea costurilor pentru investițiile în eficiență energetică pentru care se solicită ajutor de stat;

k) prezintă documentele doveditoare ale calității de proprietar/ administrator, concesionar sau locatar/comodatar cu drept de superficie/folosință pentru imobilul în care se implementează proiectul respectiv extras de carte funciară valabil înainte cu 30 de zile la data înscrierii, însoțite de act dobândire a proprietății, contract de concesiune/chirie/comodat, după caz, valabile pe toată durata de implementare a proiectului și o perioadă de minimum 3 ani după expirarea duratei de implementare a proiectului. În cazul în care beneficiarul nu este proprietarul imobilului unde se implementează investiția pentru schema de eficiență energetică acesta va prezenta documentele doveditoare ale calității de administrator, concesionar sau locatar/comodatar cu drept de superficie sau alte dezmembrăminte ale dreptului de proprietate. Aceste documente vor fi însoțite de extrasul de carte funciară valabil înainte cu 30 de zile al respectivului imobil, precum și de acordul proprietarului cu privire la implementarea proiectului;

l) deține cel puțin un contract de furnizare a energiei electrice și a gazelor naturale, obligatoriu, sau a energiei termice după caz, în vigoare pentru punctul de consum unde solicită finanțarea.;

m) prezintă auditul de bilanț energetic care conține indicatorii specifici energetici inițiali și previzionați, care reprezintă ținte minime de îndeplinit de către beneficiari la sfârșitul perioadei de implementare a proiectului și ulterior de menținut pe o durată de minim 3 ani ulterioară implementării investițiilor. În situația operatorilor economici nou înființați sau în cazul în care nu există contracte de furnizare la locul de implementare, auditul de bilanț energetic va fi înlocuit de un audit energetic previzionat, care va stabili indicatorii energetici specifici angajați de către beneficiar. Nerealizarea indicatorilor specifici energetici de către beneficiar atrage după sine restituirea sumelor primite sub formă de grant proporțional cu gradul de nerealizare al acestora;

n) prezintă declarație de consum total anual de energie din care reiese consum energetic total calculat în TEP/an, unde o tonă echivalent petrol (TEP) reprezintă combustibil convențional cu puterea calorifică de 10000 Kcal/kg;

o) investiția implementată în cadrul măsurilor de eficiență energetică determină o scădere a consumului energetic total al proiectului de minim 10% față de indicatorii energetici specifici inițiali, pe bază de raport de bilanț energetic. În situația în care nu se realizează economii de energie de cel puțin 10%, proiectul este declarat neeligibil;

p) beneficiarul desfășoară activitatea de producție/prestări servicii către populație cu excepția investițiilor imobiliare, consultanței, asistenței tehnice precum și altor categorii de servicii de natură similară stabilite prin ghidul solicitantul de autoritatea de management a Programului Operațional Infrastructură Mare. Beneficiarul are obligația de a face dovada prin coduri CAEN specifice că a realizat cifra de afaceri aferentă codului CAEN specifică producție/servicii, pentru care solicită finanțarea, cu excepția celor menționate anterior, în valoare de minim 10.000 euro;

**(2)** Se autorizează autoritatea de management a Programului Operațional Infrastructură Mare să prevadă condiții de eligibilitate pentru beneficiar și proiect în conformitate cu prevederile alin.(1) precum și alte categorii de condiții necesare pentru eligibilitatea beneficiarului și proiectului care sunt necesare pentru a asigura implementarea măsurilor de eficiență energetică în conformitate cu reglementările naționale și europene în vigoare;

**Art. 11** Pentru măsurile de eficiență energetică destinate IMM-urilor și întreprinderilor mari, beneficiarii vor propune investiții care să contribuie la indicatorii de realizare și de rezultat ai programului operațional infrastructură mare (POIM), așa cum vor fi evidențiați în ghidul solicitantului

**Art. 12 (1)** Criteriile de selecție la finanțare a proiectelor de investiții în eficiența energetică se stabilesc prin grija AMPOIM, sunt prevăzute în anexă și includ:

**a)** reducerea consumului de energie (RCE): TEP/an;

**b)** reducerea consumului de gaze cu efect de seră (RGES): ;

**c)** raportul dintre cantitatea de energie utilizată și unitatea de produse/servicii: **;**

**d)** Modificarea ratei profitului operațional aferent anului 2021 in raport cu anul 2020, ;

**e)** Rata rentabilității activității operaționale în anul 2021

(2) Proiectele de investiții în eficiența energetică sunt selectate la finanțare în ordinea descrescătoare a punctajelor și în limita bugetului aprobat potrivit schemei de ajutor de stat și prevederilor prezentei ordonanțe de urgență. La punctaje egale, departajarea se va face în funcție de ordinea înscrierii in aplicație.

(3) În urma evaluării cererilor de finanțare depuse, AMPOIM va încheia contracte de finanțare cu beneficiarii selectați. Acordarea finanțării se va face pe criteriile de selecție prevăzute în anexă pentru proiectele care întrunesc un punctaj de minim 60 de puncte. Proiectele cu un prag de calitate sub 60 de puncte nu sunt admise la finanțare.

**Art. 13** Cheltuielile generate după punerea în funcțiune a proiectului de investiții în eficiența energetică de natura cheltuielilor cu salariile, cheltuielilor cu achiziția de materii prime, materiale consumabile, reparații și mentenanță și alte asemenea categorii de cheltuieli sunt în sarcina beneficiarului ajutorului de stat.

**Art. 14 (1)** Prelucrarea datelor în sistemele informatice utilizate, respectiv IMM Recover și MySMIS2014-2020, se efectuează cu respectarea Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum şi a legislaţiei naţionale aplicabile domeniului protecţiei datelor cu caracter personal.

**(2)** MIPE, MAT şi STS, în calitate de operatori asociaţi, prelucrează date cu caracter personal, prin intermediul IMM Recover, în conformitate cu responsabilităţile prevăzute de prezenta ordonanţă de urgenţă.

**(3)** Datele cu caracter personal prelucrate prin intermediul IMM Recover sunt stocate pe toată perioada de implementare a prezentei ordonanţe de urgenţă.

**(4)** Cererile referitoare la datele din IMM Recover, precum şi cererile formulate pentru exercitarea drepturilor persoanelor vizate, prevăzute la art. 13-22 din Regulamentul (UE) 2016/679, în raport cu prelucrările de date cu caracter personal realizate în condiţiile prezentei ordonanţe de urgenţă, se adresează şi se soluţionează de către MIPE.

**(5)** Cerinţele operaţionale de dezvoltare şi adaptare a IMM Recover, modul de implementare a funcţionalităţilor, seturile de date, modul de asigurare a suportului pentru utilizatorii IMM Recover sunt stabilite, de comun acord, prin acord de colaborare, de către instituţiile menţionate la alin. (2).

**(6)** În vederea implementării măsurilor de sprijin prevăzute la art. 4, instituţiile şi autorităţile publice care deţin şi furnizează pentru IMM Recover, în condiţiile legii, date privind existenţa şi activitatea economică a solicitanţilor prevăzuţi la art. 2 răspund pentru actualitatea, realitatea şi integralitatea datelor furnizate.

**Art. 15** După aprobarea listei finale a beneficiarilor de fonduri precum și după verificarea de către AMPOIM a calității de beneficiari în înțelesul art. 2, inclusiv soluționarea contestațiilor dacă este cazul, beneficiarii de fonduri externe nerambursabile încarcă în sistemul informatic MYSMIS toate informațiile necesare încheierii contractului de finanțare.

**Art. 16** În situația în care beneficiarii nu realizează indicatorii asumați prin solicitarea de grant aferentă proiectului, aceștia sunt obligați să returneze contravaloarea sumelor primite cu titlu de grant proporțional cu valoarea nerealizată a acestor indicatori.

**PRIM MINISTRU**

**NICOLAE-IONEL CIUCĂ**

Anexa

**Criterii de selecție**

**Criteriul C1\*): Reducerea consumului de energie :**

Modalitatea de calcul:

Unde:

- RCE – reducerea consumului de energie ca urmare a implementării proiectului de investiții, pentru schema de eficiență energetică, pe baza auditului/analizei energetice;

- – consumul de energie, exprimat în Tep, pentru anul de referință, fără implementarea proiectului;

- consumul de energie, exprimat în Tep, după anul 1 de implementare a proiectului, și realizarea proiectului de investiții;

**Punctaj acordat:**

* ;

**Criteriul C2\*): Reducerea emisiilor de gaze cu efect de seră :**

Modalitatea de calcul:

Unde:

– reducerea emisiilor de gaze cu efect de seră, ca urmare a implementării proiectului de investiții, pentru schema de eficiență energetică, pe baza auditului energetic;

– emisii de gaze cu efect de seră, exprimat în în scenariul de referință, fără implementarea proiectului de eficiență energetică;

– emisii de gaze cu efect de seră, exprimat în , după anul 1 de implementare a proiectului;

**Punctaj acordat:**

* ;

**Criteriul C3\*): Raportul dintre cantitatea de energie utilizată și unitatea de produs/servicii – -30 p;**

– raportul dintre cantitatea de energie utilizată și cantitatea de produse/servicii obținută de întreprindere/IMM după caz;

– raportul dintre cantitatea de energie utilizată și cantitatea de produse/servicii obținută de întreprindere/IMM după caz, în scenariul de referință, fără realizarea proiectului de investiții;

– raportul dintre cantitatea de energie utilizată și cantitatea de produse/servicii obținută de întreprindere/IMM după caz, în anul 1 de implementare a proiectului, cu realizarea proiectului de investiții;

**Punctaj acordat:**

* ;

**Criteriul C4\*\*): Modificarea ratei profitului operațional aferent anului 2021 in raport cu anul 2020** ținând cont de valorile rezultatului exercițiului financiar: - 10 p;

Se determină cu formula de calcul:

Unde:

- – reprezintă variația profitului operațional la data de 31.12.2021 față de 31.12.2020;

- – profitul operațional realizat potrivit situațiilor financiare depuse la Ministerul Finanțelor, în anul 2021;

- – profitul operațional realizat potrivit situațiilor financiare depuse la Ministerul Finanțelor, în anul 2020;

**Punctaj acordat:**

- ≤ 25% - 2,5 puncte;

- 5 puncte;

- 7,5 puncte;

- >50% - 10 puncte;

**Criteriul C5 \*\*) Rata rentabilității activității operaționale în anul 2021 – 10 p;**

Se determină cu relația de calcul:

Unde:

- – reprezintă rentabilitatea activității operaționale realizată în anul 2021;

- – reprezintă profitul operațional realizat potrivit situațiilor financiare depuse la Ministerul Finanțelor, la data de 31.12.2021;

- – reprezintă cifra de afaceri realizată potrivit situațiilor financiare depuse la Ministerul Finanțelor, la data de 31.12.2021;

**Punctaj acordat:**

- ≥ 25% - 2,5 puncte;

- 5 puncte;

- - 7,5 puncte;

- >50% - 10 puncte;

**\*) Aplicațiile de finanțare pentru schema de eficiență energetică** vor fi însoțite în mod obligatoriu de raportul de audit / analiza energetică a proiectului, împreună cu calculele energetice și justificările aferente care vor stabili bilanțul energetic al proiectului cu cel puțin următoarele elemente:

|  |  |  |  |
| --- | --- | --- | --- |
| Indicator energetic specific | Unitate de măsură | Valoare în scenariul fără proiect | Valoare în scenariul cu proiect |
| Reducere consum de energie |  |  |  |
| Reducere emisii de gaze cu efect de seră |  |  |  |
| Raportul dintre cantitatea de energie utilizată și cantitatea de producție/servicii |  |  |  |

Valorile înregistrate în raportul de audit energetic/ analiza energetică a proiectului de către solicitantul finanțării sunt obligatorii de realizat. În situația în care beneficiarul nu realizează valorile indicatorilor energetici specifici acesta este obligat să returneze valoarea grantului solicitat, proporțional cu valoarea nerealizată a acestora.

\*\*) Indicatorii calculați pentru **criteriul C4 și criteriul C5** se punctează doar pentru valori pozitive ale acestora. În situația în care solicitantul nu înregistrează valori pozitive ale profitului operațional numărul de puncte acordate este egal cu zero.